भवनाथपुर(गढ़वा) : लोकआस्था एवं सूर्योपासना का महापर्व छठ बुधवार की सुबह उदीयमान सूर्य को अर्घ्य देने के साथ ही हुआ संपन्न,चार दिवसीय इस अनुष्ठान के चौथे दिन अर्ध्य के बाद व्रतियों ने विधिवत पूजा अर्चना के साथ अन्न-जल ग्रहण कर ‘पारण’ किया। छठ पर्व के तीसरे दिन मंगलवार रात सूर्यमन्दिर भवनाथपुर,दुर्गा मन्दिर टाऊनशिप,आश्रम घाट भवनाथपुर सहित क्षेत्र के सभी छठ घाट पर व्रतियों की भीड़ उमड़ी रातभर पारम्परिक छठ गीत गाकर भक्तिमय वातावरण में रात बिताई और अंतिम दिन बुधवार की सुबह व्रतधारियों ने उदीयमान सूर्य को अर्घ्य देकर भगवान भास्कर की पूजा-अर्चना की, इसके बाद व्रती अपने घर आकर अन्न-जल ग्रहण कर ‘पारण’ किया और 36 घंटे तक चलने वाले निर्जला उपवास को समाप्त किया। छठ को लेकर चार दिनों तक पूरा भवनाथपुर क्षेत्र भक्तिमय वातावरण में गोते लगाता रहा, गांव से लेकर शहर तक यानी पूरे इलाके के गली मुहल्ले की सफाई की गई आम से लेकर खास लोगो ने उत्साहपूर्वक सफाई की वही छठ पूजा के पारंपरिक गीत गूंजते रहे। सभी छठ घाटो को आयोजन समिति द्वारा बखूबी सजाई गई एवं व्रतियों की सुविधा का ख्याल रखा गया।